Maailmanlaajuista verkkohyökkäystä ei ole saatu pysäytettyä – Asiantuntija: Moni tekijä viittaa venäläisrikollisiin

Uusi haittaohjelma on halvaannuttanut etenkin suuria yrityksiä. Kiristysohjelma on ilmeisesti levinnyt kirjanpito-ohjelmiston kautta, joka on laajasti käytössä Ukrainassa.

Kymmeniä maita on joutunut tiistaista alkaen verkkohyökkäyksen kohteeksi. Euroopan poliisivirasto Europol tiedotti myöhään keskiviikkoiltapäivänä, että maailmanlaajuista hyökkäystä ei vielä ole pysäytetty eikä kohteiden määrää voida vielä arvioida.